Paar miljardit väärt IPO. Üks maailma suurimaid liitiumi tootjaid plaanib tulla Hongkongi börsile(3)
Hiina ettevõte Tianqi Lithium Corp plaanib IPO't ning müüb oma aktsiaid 69 ja 82 Hongkongi dollari eest. Kokku võib esmapakkumise mahuks kujuneda kuni 2 miljardit dollarit.
Tianqi, üks maailma juhtivaid elektriautode akude jaoks mõeldud liitiumikemikaalide tootjaid, kavatseb müüa umbes 164,12 miljonit aktsiat. Kui 15% suurune greenshoe ehk ülemärkimisvõimalus käiku läheb, võib Shenzhenis noteeritud ettevõte koguda 1,66-1,97 miljardit dollarit, ütlesid allikad.
Pakkumine kehtib 30 juunist kuni 6. juulini ja kauplemine avatakse 13. juulil, vahendab Reuters. Tianqi börsile minek aitab elavdada Hongkongi pangandusturgu, kuna linna tehingumahud on ülemaailmsete finantsturgude ebastabiilsuse tõttu langenud. Refinitivi andmete kohaselt on Hongkongis sel aastal toimunud tänavu vaid 2,2 miljardi dollari väärtuses esmaemissioone ja noteeringuid, võrreldes 30,27 miljardi dollariga 2021. aasta samal ajal.
Chengdus asuv Tianqi teatas teisipäeval, et on sõlminud lepingu liitiumi müümiseks LG Chem Ltd-le.